Dis duidelik om te sien hoekom so baie mense aanklank vind by hom, elke liedjie het ‘n staaltjie daaraan verbonde. Sy lirieke is eerlik, woorde vanaf die hart. Hy het liedjies gespeel soos “Yster Slyp Yster” en “Bring Die Hoop Weer Terug”. Hy het ook ‘n oulike storie van sy vrou vertel en hoe hy “Die Vrou Wat Ek Liefhet” spesiaal vir haar geskryf het. Hyt dit aan alle vroue in die gehoor vir Vrouedag opgedra.
JR het die crowd behoorlik op hul voete gekry. JR, wat bekend vir sy 2009 liedjie, “Show Dem”, het al baie gefeature met acts soos Die Heuwels Fantasties en Jack Parow. Hy is een van Suid-Afrika se bekendste rappers. Dit het vir my gevoel asof hy bietjie verdwyn het op ‘n stadium, maar hyt onlangs ‘n nuwe album bekend gestel, en feature weer saam Die Heuwels Fantasties op hul album Okay! Hyt die crowd laat dans, sommige van ons het selfs ons white-girl booties geskud.
Die dag was nog nie om nie. Met die son wat sak oor die dam, het Die Heuwels Fantasties die dag afgesluit met bekende liedjies soos “Leja” en “Pille vir Kersfees”, en nuwer songs soos “Bietjie Hoop”. Die musiekvideo vir die laasgenoemde is laas week bekend gestel ter ere aan SA se boere.